Susilo Bambang Yudhoyono
Susilo Bambang Yudhoyono, f. 9.9.1949, indonesisk officer og politiker, præsident 2004-14. Yudhoyono var minister for indre sikkerhed under Abdurrahman Wahid fra 2000, men da han i 2001 afviste at indføre undtagelsestilstand, blev han afskediget. Han fik embedet tilbage under Megawati Sukarnoputri og gjorde en aktiv indsats for at bekæmpe terrorisme i Indonesien. Efter uenigheder med Megawati Sukarnoputri stillede Yudhoyono op til præsidentvalget i 2004, som han vandt; dermed blev han den første præsident i Indonesien som blev valgt direkte af befolkningen. Snart efter hans indsættelse skete tsunami-katastrofen den 26.12.2004, som især hærgede den urolige Aceh-provins. Det lykkedes efterfølgende for Yudhoyono at få en fredsaftale i stand.